ब्लैकबेरी की समस्या अब अमेरिका तक पहुंची  
ब्लैकबेरी का इस्तेमाल करने वाले लाखों लोग आज लगातार तीसरे दिन ई−मेल और मैसेजिंग की समस्या से जूझ रहे हैं।
ब्लैकबेरी का इस्तेमाल करने वाले लाखों लोग आज लगातार तीसरे दिन ई−मेल और मैसेजिंग की समस्या से जूझ रहे हैं। अब तक इस दिक्कत से भारत, यूरोप, मध्य पूर्व और अफ्रीका के लोग ही जूझ रहे थे लेकिन अब ये समस्या अमेरिका और कनाडा तक फैल गई है। ब्लैकबेरी बनाने वाली कंपनी रिसर्च इन मोशन का ये दावा गलत साबित हो रहा है कि उसने इस समस्या का हल निकाल लिया है।  कंपनी का कहना था कि ये दिक्कत एक स्विच के काम नहीं करने की वजह से हुई है। ब्लैकबेरी के साथ ये समस्या ऐसे समय सामने आ रही है जब कंपनी को एप्पल के आईफोन से कड़ी चुनौती मिल रही है और बाजार में उसका हिस्सा धीरे−धीरे घट रहा है।